<classify> BARAZA la Biashara la Afrika Mashariki EABC limezitaka nchi wanachama wa Jumuiya ya Afrika Mashariki EAC kufuata taratibu za makubaliano kama zilivyoelezwa katika Itifaki ya Soko la Pamoja ili kurahisisha mzunguko wa wataalamu katika kanda.Mwenyekiti wa baraza hilo, Nicholas Nesbitt alisema ingawa nchi zote sita wanachama zilisaini makubaliano hayo, bado kuna changamoto katika mzunguko wa wafanyakazi hasa wataalamu waliobobea katika nyanja fulani.Moja ya malengo ya itifaki ya pamoja katika biashara ni kuwezesha wataalamu kutoka katika nchi moja kutambulika katika nchi nyingine ndani ya EAC.Hii itasaidia kuwezesha wataalamu wa jumuiya hiyo kuwa huru kwenda katika nchi yoyote kwa malengo yatokanayo na utaalamu wake katika nchi yoyote ndani ya Jumuiya ya Afrika Mashariki.Kwa sasa wataalamu katika nyanja za udaktari, wahasibu, wahandisi hawawezi kupeleka kirahisi utaalamu wao katika nchi za Jumuiya ya Afrika Mashariki.Ili kuondokana na changamoto hii, Baraza la Biashara la Afrika Mashariki linazitaka nchi washirika katika jumuiya hiyo kuharakisha kumalizia utiaji saini wa MRA.  <topic>: KITAIFA 